
Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tisztelt Képviselő- testület!

Ifj. Takács István, a Pilkó Szolgáltató Bt. (5435 Martfű, Babits M. u. 17.) ügyvezetője kérelemmel fordult hozzám, az önkormányzat tulajdonában lévő 810/5 hrsz-ú, természetben Martfű, Hősök tere 10. szám alatti ingatlanra vonatkozó vásárlási szándékával, melyben az ingatlan ellenértékeként 20.000.000,- Ft-ot, azaz húszmillió forintot ajánlott fel. 
Az ingatlan a vagyonkataszteri nyilvántartásban a korlátozottan forgalomképes törzsvagyon körébe tartozik. 
Az önkormányzat vagyonáról és vagyongazdálkodásáról szóló 8/2012.(III.7.) rendelet (továbbiakban: Rendelet) 8.§ (2) e.) pontja értelmében a Képviselő-testület kizárólagos döntési hatáskörébe tartozik ingatlan vétele és eladása.
A Rendelet 6. § (3) bekezdése szerint: „A korlátozottan forgalomképes törzsvagyon tulajdonjogának átruházásához a Képviselő-testület minősített többséggel meghozott határozata szükséges.”
Az ingatlanra vonatkozó értékbecslés elkészült, mely szerint az ingatlan értéke 78.943.000,-Ft, azaz hetvennyolcmillió-kilencszáznegyvenháromezer forint. 
Az értékbecslés a kérelemmel együtt, előterjesztésem mellékletét képezi.

Kérem előterjesztésem megtárgyalását és az alábbi határozati javaslat elfogadását.

Határozati javaslat:
Martfű Város Önkormányzata Képviselő-testületének 
……. /2015.(…….) határozat

az önkormányzat tulajdonában lévő 810/5hrsz-ú ingatlan értékesítéséről
Martfű Város Önkormányzata Képviselő-testülete megtárgyalta az önkormányzat tulajdonában lévő 810/5hrsz-ú ingatlan értékesítésére vonatkozó előterjesztést és az alábbiak szerint döntött:

Az ingatlan vételére felajánlott 20.000.000,-Ft, azaz húszmillió forint az értékbecslésben meghatározott 78.943.000,-Ft, azaz hetvennyolcmillió-kilencszáznegyvenháromezer forinthoz képest aránytalanul alacsony. 
A felajánlott összegért az önkormányzat nem értékesíti a tulajdonában lévő 810/5 hrsz-ú, természetben Martfű, Hősök tere 10. szám alatti ingatlant.

Erről értesülnek:
1. JNSZ Megyei Kormányhivatal
2. Valamennyi képviselő helyben
3. Takács István ügyvezető Pilkó Szolgáltató Bt. 5435 Martfű, Babits M. u. 17.
4. Városfejlesztési és üzemeltetési Iroda helyben
5. [bookmark: _GoBack]Pénzügyi és Adóügyi Iroda helyben
6. Irattár

Martfű, 2015. június 22.
                                                                                            Dr. Papp Antal 
polgármester

